Örlítill samdráttur á umferð undir Hvalfjörð Umferð í Hvalfjarðargöngum var um 8% minni í aprílmánuði en á sama tímabili í fyrra . Þetta er mikil sveifla frá því í mars og skýrist af því hvenær páskar voru í ár , páskaumferðin byrjaði í lok mars núna , en hún skráðist öll í apríl árið 2009 . Í tilkynningu á heimasíðu Spalar segir að raunsærri mynd af umferðinni fáist með því að leggja saman umferðartölur mars og apríl mánaða , annars vegar 2009 og hins vegar 2010 . Sá samanburður leiði í ljós 0,8% samdrátt frá síðasta ári og sú tala segi það sem segja þarf um stöðuna á þessum síðvetrarmánuðum 2010 , segir á heimasíðu Spalar .